Nagu enamik kirjatarku üritas Kampmaagi alata oma kir­janduslikku eneseteostamist luuletamisega. Luuletamiskatseid ta tegi juba Valgas, kui õppis sealses seminaris, ja avaldas neid J. Kurriku toimetusel ilmuvas ajakirjas "Meelejahutaja" 1887-1888. Samal ajal ta hakkas  innukalt ja järjekindlalt kaas­tööd tegema ajalehtedelegi, olles "Oleviku" kaastööliseks a. 1888-1893, "Postimehe" kaastööliseks a. 1888-1927, samuti toe­tades kaastööga A. Peedi ajalehte "Sakalat" ja J. Järve "Viru­last". Oma luuletused kogus ta hiljemini kokku ja andis välja nime all "Kandle hääled", 1896. Mitmed tema luuletused on avaldatud ka koolilugemikkudes, milledest mõned kuuluvad meie luule paremikku.